text: ভালিদে সুলতান (, lit. "সুলতান মাতা", "matriarch sultana") ছিল উসমানীয় সাম্রাজ্যে ব্যবহৃত আনুষ্ঠানিক পদবি যা উসমানীয় সুলতানদের মায়েরা ধারণ করতেন। এই পদবি হাফসা সুলতান (মৃত্যু ১৫৩৪) প্রথম ব্যবহার করা শুরু করেন, যিনি ছিলেন সুলতান প্রথম সেলিমের স্ত্রী এবং সুলতান  প্রথম সুলাইমানের মা। বস্তুত সুলাইমান সিংহাসনে বসার পর পূর্বোক্ত অনুরূপ পদবি মাহদ-ই আলিয়া ("cradle of the great") বিলুপ্ত করে ভালিদে সুলতান পদবি চালু করেন। সুলতানের প্রিয় স্ত্রী/উপপত্নীর জন্য হাসেকি সুলতান পদবি এবং রাজপরিবারের নারীদের নামের শেষে সুলতান  পদবি ব্যবহারের প্রথাও একইসময় চালু করা হয়। 
  
  উসমানীয় হারেমের নীতি অনুযায়ী হারেমের সর্বশক্তিশালী ও সর্ব ক্ষমতার অধিকারী হতেন ভালিদে সুলতান। গোটা হারেম তাদের নির্দেশেই পরিচালিত হতো। তাঁরা হাসেকি সুলতানদের যেকোনো আদেশ বা শাস্তিও দিতে পারতেন।
  
  সাধারণত সিংহাসনে আসীন কোন সুলতানের জীবিত মায়েরা এই উপাধি ব্যবহারের সুযোগ পান। পুত্র সিংহাসনে বসার পূর্বে যাঁরা মারা যান, তাঁরা কখনোই ভালিদে সুলতান হিসেবে পরিচিত হওয়ার সৌভাগ্য লাভ করেন না। ব্যতিক্রম ক্ষেত্রে কোন কোন সুলতানের দাদী বা সৎ মা এই পদবি ব্যবহারের অনুমতি পেয়েছিলেন। ইউরোপে The Queen Mother এবং ভারতবর্ষে রাজমাতা হল ভালিদে সুলতানের অনুরূপ পদবি।  
  
  উসমানীয় সাম্রাজ্যের ইতিহাসে শক্তিশালী ও সুপরিচিত ভালিদে সুলতান ছিলেন নুরবানু সুলতান, সাফিয়ে সুলতান, কোসেম সুলতান এবং তুরহান সুলতান।
  
  ভালিদে সুলতানদের তালিকা  
  এই তালিকা সকল উসমানীয় সুলতানের মাকে অন্তর্ভুক্ত করে না। তাঁদের নামই এখানে আছে যারা "ভালিদে সুলতান" পদবি ব্যবহার করেছিলেন। প্রায় সকল ক্ষেত্রে ভালিদে সুলতানরা উসমানীয় সুলতানদের জননীই ছিলেন। যেসব মা তাঁদের সন্তানদের সিংহাসনে বসার পূর্বেই মারা যান তাঁরা কখনোই এই পদবি ধারণ করেননি; যেমন-হুররাম সুলতান, মুয়াজ্জেজ সুলতান, মিহরিশাহ কাদিন, সেরমি কাদিন, তিরিমুজগান কাদিন, গুলকেমেল কাদিন, এবং গুলুস্তু হানিম। কয়েকটি ব্যতিক্রম ক্ষেত্রে, সুলতানের দাদী এবং সৎ মা "ভালিদে সুলতান" পদবি ধারণ করেছেন, যেমন- কোসেম সুলতান (দাদী হিসেবে) এবং পেরেস্তু কাদিন (সৎ মা হিসেবে)।
  
  ব্যতিক্রম 
  সাধারণত শাসনরত সুলতানের জীবিত জননী ভালিদে সুলতান হলেও এমন উদাহরণও আছে, যেখানে পুত্র সিংহাসনে আসীন অবস্থায় জীবিত থাকা সত্বেও কোন নারী এই পদবি ধারণ করেননি।
  
  চিত্রশালা
  
  তথ্যসূত্র
title: ভালিদে সুলতান